เคยซื้อกลับไปทานที่บ้านแล้วครั้งนึง แต่รู้สึกยังไม่ถึง วันนี้มาถึงหอประชา เลยสั่งใส่จานมาชิมอีกครั้ง

ร้านเชพสลัด ขายสลัดก็จริง แต่ก็มีอาหารจานเดียวให้เลือกทานด้วย ช่วงหลังเห็นมีเมนูเพิ่ม แต่คนทานประจำเท่านั้นถึงจะรู้ เพราะเราแอบเห็นว่ามีปลาแซลมอน แต่ไม่มีอยู่ในเมนู

- สปาเก็ตตี้ไวท์ซอส 49 บาท สปาเกตตี้ราดไวท์ซอสเยอะมาก ในน้ำซอสมีไส้กรอกหั่นชิ้นผสมอยู่ ได้มา 4-5 ชิ้น เราขอเพิ่มหมูหมักในเมนูนี้ แต่เวลาที่เราไป หมูยังไม่สุกดีเลยอดไป รสชาติครีมไวท์ซอสเข้มข้นมาก แทบจะซดหมดชาม แต่แอบผิดหวังนิดนึง เพราะคาดไว้ว่าซอสหรือสปาเกตตี้ต้องร้อน แต่จานนี้ทั้งสปาเกตตี้และซอสเย็นทั้งคู่

- สลัดผัก 39 บาท เราสั่งกลับบ้านใส่กล่องกลมใหญ่มาให้ ผักแล้วแต่เราจะเลือก ทางร้านมีให้เลือกมากกว่า 10 ชนิด เราเลือกแต่ชนิดที่เราชอบ ส่วนซอสมีให้เลือก 5 ชนิด เราเลือกแบบน้ำสลัดเทาซันไอซ์แลนด์ ทางร้านจะจัดซอสใส่กระปุกแยกไว้แล้ว รสชาติผักส่วนใหญ่สดกรอบดี น้ำสลัดได้กลิ่พริกไทยนิดๆ รสชาติหวานนำมีเค็มหน่อยๆ อร่อยดี